Køkkenet på Sygehus Himmerland er i dag kåret som Danmarks 3. bedste læreplads.

De kan noget helt særligt i Himmerland. Her ligger Danmarks 3. bedste læreplads nemlig. Det blev besluttet på et arrangement hos Danske Erhvervsskoler i København i dag. Kåringen begrundes af ernæringsassistentelev Karin Laustsen, der beskriver køkkenet som "en arbejdsplads, hvor hun som elev altid får hjælp, har en engageret chef og hvor et højt ambitionsniveau i forhold til at yde det bedste til patienterne giver hende mulighed for at uddanne sig til en selvstændigt tænkende og handlende ernæringsassistent, der står på et solidt fagligt fundament." Køkkenet har 23 ansatte og 5 elever fordelt i Farsø og Hobro.